C 64/32
DA
Den Europæiske Unions Tidende
21.2.2023
(13)
Ved brev af 1. december 2022 meddelte Letland ændringer af sin nationale tildelingstabel.
Korrektionerne af varmebalancen førte til en stigning i det historiske aktivitetsniveau for fjernvarmedelinstallationen til anlæg LV-206234.
(14)
Ved brev af 8. marts 2022, 23. marts 2022, 16. juni 2022, 14. oktober 2022 og 24. oktober 2022 meddelte Nederlandene ændringer af sin nationale tildelingstabel.
En varmekilde var fejlagtigt behandlet som berettiget varme under den varmebenchmarkede delinstallation til anlæg NL-366.
Desuden var der ikke tilført nogen indberettet varme til hydrogendelinstallationen til anlæg NL-366.
Begge spørgsmål var korrigeret.
Det historiske aktivitetsniveau for den varmebenchmarkede delinstallation, der er udsat for kulstoflækage, til anlæg NL-54 var korrigeret.
Det historiske aktivitetsniveau for procesemissionsdelinstallationen til anlæg NL-110 var korrigeret.
Fejl i elforbrug og eludvekslingsfaktoren var korrigeret for styrendelinstallationen til anlæg NL-205924.
Spildgasbalancen og varmebalancen var også korrigeret til anlæg NL-205924.
Uoverensstemmelserne med hensyn til grænser og beregninger vedrørende procesemissionsdelinstallationen til anlæg NL-205926 var korrigeret.
(15)
Ved brev af 14. november 2022 meddelte Rumænien ændringer af sin nationale tildelingstabel.
Korrektionerne af varmebalancen førte til et fald i det historiske aktivitetsniveau for fjernvarmedelinstallationen til anlæg RO-207234.
(16)
Ved brev af 1. december 2022 meddelte Sverige korrektioner af sin nationale tildelingstabel.
Det historiske aktivitetsniveau for delinstallationen for ikkecoated finpapir var reduceret til anlæg SE-471.
I de tidligere data indgik usolgte produkter, som gik tilbage til processen.
Denne del er blevet trukket fra det historiske aktivitetsniveau.
Det historiske aktivitetsniveau for delinstallationer for ikkecoated og coated karton til anlæg SE-475 var reduceret.
I de tidligere data indgik usolgte produkter, som gik tilbage til processen.
Denne del er blevet trukket fra det historiske aktivitetsniveau.
(17)
De meddelte nationale tildelingstabeller er i overensstemmelse direktiv 2003/87/EF, Kommissionens delegerede forordning (EU) 2019/331 og Kommissionens afgørelse (EU) 2021/355 —
BESTEMT FØLGENDE:
Eneste artikel Den centrale administrator for EU-transaktionsjournalen gives anvisning om at indføre korrektioner i de nationale tildelingstabeller for Tjekkiet, Danmark, Tyskland, Irland, Spanien, Frankrig, Italien, Letland, Ungarn, Nederlandene, Rumænien og Sverige med de endelige antal foreløbige gratistildelinger af emissionskvoter for perioden 2021-2025, jf. bilaget, i EU-transaktionsjournalen.
Udfærdiget i Bruxelles, den 21. december 2022.
På Kommissionens vegne Frans TIMMERMANS Ledende næstformand